  Майя Бывальцева Удмуртиысь устоосыз 13 дышетӥсьёс 200 сюрс манетэн басьтозы. 13-тӥ оштолэзе со сярысь ивортэ улосвыл тӧролэн но кивалтэтлэн пресс-службазы. Со понна элькунлы федерал коньдэтысь 2 миллион 600 сюрс манет висъялозы. «Со сяна, 13 устоосыз пӧлы шедьымтэ но рейтингъя конкурсын 14–63 интыос басьтэм 50 дышетӥсьёслы Удмурт элькунлэн коньдэтысьтыз 57 сюрс 500 манетэн тырозы», — верамын ивортонын. Солы 2 миллион 870 сюрс манет чакламын. Устооссэ дышетӥсьёсты быръёзы ужазы азинсконъёссэс чакласа. Премиосты сётъялозы ӧнер праздниксылы - Дышетӥсьлэн нуналэзлы 2016-тӥ арын коньывуонэ. Тегъёс: Дышетон Удмуртия школаос дышетӥсьёс  